ddrg/super_eurlex huggingface dataset:
Meddelelse i overensstemmelse med artikel 12, stk. 5, litra b), i forordning (EØF) nr. 2913/92 af 12. oktober 1992 med hensyn til oplysninger fra medlemsstaternes toldmyndigheder vedrørende tariferingen af varer i toldnomenklaturen

(1999/C 166/06)

En bindende tarifoplysning ophører med at være gyldig fra denne dato, såfremt den bliver uoverensstemmende med fortolkningen af toldnomenklaturen som følge af nedenfor nævnte internationale toldforanstaltninger.

Ændringer af de forklarende bemærkninger til det harmoniserede system og tariferingsafgørelser godkendt af Toldsamarbejdsrådet (TSR-dokument nr. 42.100: Referat fra den 21. samling i HS-Komitéen).

ÆNDRINGER TIL DE FORKLARENDE BEMÆRKNINGER I HENHOLD TIL HS-KONVENTIONENS ARTIKEL 8 OG TARIFERINGSAFGØRELSE GODKENDT AF TOLDSAMARBEJDSRÅDETS HS-KOMITÉ (21. HSC AF MARTS 1998) DOK 42.100

>TABELPOSITION>

Oplysninger vedrørende indholdet i disse foranstaltninger kan fås fra Generaldirektoratet for Told og Indirekte Beskatning i Europa-Kommissionen, Rue de la Loi/Wetstraat 200, B-1049 Bruxelles/Brussel.
Meddelelse vedrørende Europols påbegyndelse af sit virke

(1999/C 185/01)

I henhold til artikel 45, stk. 4, i Europol-konventionen, som trådte i kraft den 1. oktober 1998, påbegynder Europol først sit virke ifølge konventionen, når den sidste af de retsakter, der er omhandlet i artikel 5, stk. 7 (forbindelsesofficerernes rettigheder og pligter), artikel 10, stk. 1 (gennemførelsesbestemmelser for databaserne), artikel 24, stk. 7 (forretningsorden for den fælles kontrolinstans), artikel 30, stk. 3 (personalevedtægt), artikel 31, stk. 1 (klassificeringsbestemmelser), artikel 35, stk. 9 (finansforordning), artikel 37 (hjemstedsaftale), artikel 41, stk. 1 (protokol om privilegier og immuniteter) og artikel 41, stk. 2 (aftaler om privilegier og immuniteter for forbindelsesofficerer), træder i kraft.

Med ikrafttrædelsen den 1. juli 1999 af protokollen om privilegier og immuniteter og aftalerne om privilegier og immuniteter for forbindelsesofficerer vil alle de retsakter, der er nævnt i artikel 45, stk. 4, være trådt i kraft.

Europol påbegynder således sit virke den 1. juli 1999.
Meddelelse om gældende antidumpingforanstaltninger vedrørende importen til Fællesskabet af visse kornorienterede elektriske plader med oprindelse i Rusland: ændring af navnet på et selskab, fra hvilket der er godtaget tilsagn

(1999/C 257/04)

Importen af visse kornorienterede elektriske plader med oprindelse i Rusland er genstand for en endelig antidumpingtold indført ved Kommissionens beslutning nr. 303/96/EKSF(1). Et russisk selskab, Verh-Isetsky Metallurgical Plant, fra hvilket der blev godtaget tilsagn, var fritaget for antidumpingtolden. Dette selskab har underrettet Kommissionen om, at det har ændret navn til OOO VIZ-STAL, og har anmodet Kommissionen om at ændre beslutningen for at sikre, at navneændringen ikke påvirker selskabets ret til at drage fordel af det tilsagn, som selskabet afgav under sit tidligere navn Verh-Isetsky Metallurgical Plant.

Kommissionen har undersøgt de afgivne oplysninger, hvoraf det fremgår, at ingen af selskabets aktiviteter i forbindelse med fremstilling, salg og eksport af kornorienterede elektriske plader påvirkes af navneændringen. Kommissionen konkluderer derfor, at ændringen af selskabets navn på ingen måde påvirker konklusionerne i beslutning nr. 303/96/EKSF. Da der ikke foreligger nogen væsentlig ændring af omstændighederne, finder Kommissionen ikke, at der er behov for en ændring af beslutning nr. 303/96/EKSF.

Henvisninger til Verh-Isetsky Metallurgical Plant i artikel 2 i beslutning nr. 303/96/EKSF skal derfor i fremtiden betragtes som henvisninger til OOO VIZ-STAL.

Taric-tillægskode 8878, der tidligere var tildelt bl.a. Verh-Isetsky Metallurgical Plant, finder anvendelse på OOO VIZ-STAL.

(1) EFT L 42 af 20.2.1996, s. 7.
Udnævnelse af medlemmer til Udvalget for Handel og Distribution

(1999/C 248/03)

Udvalget for Handel og Distribution blev oprettet ved Kommissionens afgørelse 81/428/EØF(1), ændret ved tiltrædelsesakten med hensyn til Spanien og Portugal(2) og ved Rådets afgørelse 95/1/EF, Euratom, EKSF af 1. januar 1995 om tilpasning af rektsakterne vedrørende nye medlemsstaters tiltrædelse af Den Europæiske Union(3).

Ved afgørelse af 27. juli 1995 har Kommissionen for en periode på to år udnævnt følgende som medlemmer af udvalget fra den 1. oktober 1990:

>TABELPOSITION>

(1) EFT L 165 af 23.6.1981, s. 24.

(2) EFT L 302 af 15.11.1985, s. 218.

(3) EFT L 1 af 1.1.1995, s. 1.
DEN EUROPÆISKE CENTRALBANKS UDTALELSE

af 23. juni 1999

efter anmodning fra Kommissionen for De Europæiske Fællesskaber om udkast til Kommissionens forordning (EF) om nærmere regler for gennemførelse af Rådets forordning (EF) nr. 2494/95 med hensyn til minimumsstandarder for behandling af forsikring i de harmoniserede forbrugerprisindekser og om ændring af Kommissionens forordning (EF) nr. 2214/96

(CON/99/06)

(1999/C 252/05)

1. Den 30. marts 1999 modtog Den Europæiske Centralbank (ECB) en anmodning fra Europa-Kommissionen om en ECB-udtalelse om udkast til Kommissionens forordning (EF) om minimumsstandarder for behandling af forsikring i de harmoniserede forbrugerprisindekser (HICP) (i det følgende benævnt "forordningsudkastet").

2. ECB's kompetence til at afgive udtalelser fremgår af artikel 105, stk. 4, i traktaten om oprettelse af Det Europæiske Fællesskab og artikel 5, stk. 3, i Rådets forordning (EF) nr. 2494/95 af 23. oktober 1995 om harmoniserede forbrugerprisindekser. I henhold til artikel 17.5, første punktum, i forretningsordenen for Den Europæiske Centralbank er denne ECB-udtalelse vedtaget af Styrelsesrådet for ECB.

3. Formålet med forordningsudkastet er at fastlægge minimumsstandarder for behandling af forsikring i HICP. Forsikringer er delvis omfattet af HICP'ernes oprindelige dækningsområde. I henhold til Rådets forordning (EF) nr. 1687/98 af 20. juli 1998 om ændring af Kommissionens forordning (EF) nr. 1749/96 om det harmoniserede forbrugerprisindeks' dækning af varer og tjenesteydelser vil dækningsområdet for forsikringer blive udvidet i december 1999. Denne rådsforordning kræver endvidere, at den nærmere fremgangsmåde og tidsplanen for udvidelsen af dækningsområdet fastlægges i overensstemmelse med proceduren i artikel 14 i Rådets forordning (EF) nr. 2494/95. Forordningsudkastet fastlægger en fremgangsmåde for behandlingen af alle forsikringer dækket af HICP.

4. Forordningsudkastet fastsætter to væsentlige principper. Vægtene for forsikringer i indekset begrænses til det implicitte gebyr, som betales af husholdningerne for forsikringspolicer som en del af den samlede præmie. Priserne for forsikringer i indekset ændres i overensstemmelse med bruttoforsikringspræmien for en given police, der betales af husholdningerne. Endvidere fastlægger forordningsudkastet standarder for kvalitetsjusteringer af forsikringspriser og behandlingen af indeksregulerede forsikringspolicer. ECB støtter de regler, som Kommissionen har foreslået, da de fremmer HICP'ernes sammenlignelighed.

5. Forordningsudkastet indeholder ikke nogen udtrykkelig referencedato for de foreslåede reglers ikrafttræden. ECB går ud fra, at reglerne gælder fra december 1999 for alle HICP'er, svarende til det tidspunkt, hvor flere forsikringer vil blive omfattet af HICP.

6. Denne ECB-udtalelse offentliggøres i De Europæiske Fællesskabers Tidende.

Udfærdiget i Frankfurt am Main, den 23. juni 1999.

C. NOYER

Viceformand

for ECB
BERETNING FRA REVISIONSRETTEN FOR DE EUROPÆISKE FÆLLESSKABER

om Det Europæiske Kul- og Stålfællesskabs årsregnskab pr. 31. december 1998

1. Denne beretning omhandler rigtigheden af Kommissionens regnskaber. Beretningen afgives i henhold til artikel 45 C i traktaten om oprettelse af Det Europæiske Kul- og Stålfællesskab.

2. Retten har gennemgået Det Europæiske Kul- og Stålfællesskabs bogføring og årsregnskab pr. 31. december 1998. Gennemgangen er foretaget i overensstemmelse med almindeligt anerkendte revisionsstandarder, og Retten har foretaget de revisionshandlinger, den har anset for nødvendige.

3. Det er Rettens opfattelse, at vedlagte årsregnskab, der omfatter balance pr. 31. december 1998, resultatopgørelse og fordeling af resultatet for regnskabsåret, der afsluttedes pr. 31. december 1998, samt noterne til årsregnskabet, er opstillet efter almindeligt anerkendte regnskabsprincipper og giver et retvisende billede af Det Europæiske Kul- og Stålfællesskabs aktiver og finansielle stilling pr. 31. december 1998 og af resultatet for det regnskabsår, der afsluttedes pr. 31. december 1998.

Luxembourg, 30. juni 1999.

Bernhard FRIEDMANN

Fungerende formand

Armindo de SOUSA RIBEIRO

Medlem af Revisionsretten
Orientering om fremgangsmåden for angivelse af traktatbestemmelser i Domstolens og Rettens tekster

(1999/C 246/01)

Domstolen og Retten har bl.a. som følge af den omnummerering af artiklerne i traktaten om Den Europæiske Union (EU) og traktaten om oprettelse af Det Europæiske Fællesskab (EF), som er gennemført ved Amsterdam-traktaten, med virkning fra den 1. maj 1999 fastsat en ny fremgangsmåde for angivelse af artiklerne i EU-, EF-, EKSF- og Euratom-traktaterne.

Denne nye fremgangsmåde er udformet navnlig med henblik på at undgå enhver risiko for forveksling mellem affattelsen af en artikel før den 1. maj 1999 og affattelsen efter dette tidspunkt. Fremgangsmåden går ud på følgende:

- Når der henvises til en artikel i en traktat, således som den er gældende efter den 1. maj 1999, anføres umiddelbart efter artikel-nummereret to bogstaver, som angiver, hvilken traktat der er tale om:

EU for traktaten om Den Europæiske Union

EF for EF-traktaten

KS for EKSF-traktaten

EA for Euratom-traktaten

"Artikel 234 EF" vedrører artiklen i denne traktat, således som den er gældende efter den 1. maj 1999.

- Når der derimod henvises til en artikel i en traktat, således som den var gældende før den 1. maj 1999, anføres efter bestemmelsen "i traktaten om Den Europæiske Union", når der er tale om denne traktat, og når der er tale om de øvrige traktater, anføres foran artikel-nummeret "EF-traktatens (eller EØF-traktatens)", "EKSF-traktatens", henholdsvis "Euratom-traktatens".

"EF-traktatens artikel 85" henviser således til artikel 85 i denne traktat før den 1. maj 1999.

- Endvidere gælder, at når der henvises til en artikel i EF-traktaten eller i traktaten om Den Europæiske Union, således som den var gældende før den 1. maj 1999, anføres - første gang artiklen omtales i en tekst - efter bestemmelsen i parentes en henvisning til den tilsvarende bestemmelse i den samme traktat, således som den er gældende efter den 1. maj 1999, på følgende måde:

- "EF-traktatens artikel 85 (nu artikel 81 EF)", når artiklen ikke er ændret ved Amsterdam-traktaten

- "EF-traktatens artikel 51 (efter ændring nu artikel 42 EF)", når artiklen er ændret ved Amsterdam-traktaten

- "EF-traktatens artikel 53 (ophævet ved Amsterdam-traktaten)", når artiklen er ophævet ved Amsterdam-traktaten.

- Som undtagelse fra sidstnævnte regel anføres, når der første gang henvises til (de tidligere gældende bestemmelser i) EF-traktatens artikel 117-120, som en bloc er erstattet af andre bestemmelser ved Amsterdam-traktaten, efter bestemmelsen i parentes følgende angivelse: "(EF-traktatens artikel 117-120 er erstattet af artikel 136 EF - 143 EF)"

Eksempel:

- "EF-traktatens artikel 119 (EF-traktatens artikel 117-120 er erstattet af artikel 136 EF - 143 EF)"

Det samme gælder med hensyn til artikel J - J.11 og K.9 i traktaten om Den Europæiske Union.

Eksempler:

- "artikel J.2 i traktaten om Den Europæiske Union (artikel J - J.11 i traktaten om Den Europæiske Union er erstattet af artikel 11 EU - 28 EU)"

- "artikel K.2 i traktaten om Den Europæiske Union (artikel K - K.9 i traktaten om Den Europæiske Union er erstattet af artikel 29 EU - 42 EU)".
DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING

Omregningskurser for valuta i henhold til Rådets forordning (EØF) nr. 2615/79

(1999/C 228/04)

>TABELPOSITION>

1. I henhold til Rådets forordning (EØF) nr. 2615/79 er kursen for omregning til en given national valuta af beløb udtrykt i en anden national valuta den kurs, der i løbet af den i stk. 2 fastlagte referenceperiode beregnes af Kommissionen på grundlag af det månedlige gennemsnit af de valutakurser, som for vedkommende valutaer meddeles Kommissionen med henblik på anvendelsen af Det Europæiske Monetære System.

2. Referenceperioden er:

- januar måned for omregningskurser, der skal anvendes fra den følgende 1. april

- april måned for omregningskurser, der skal anvendes fra den følgende 1. juli

- juli måned for omregningskurser, der skal anvendes fra den følgende 1. oktober

- oktober måned for omregningskurser, der skal anvendes fra den følgende 1. januar.

Omregningskurserne for valuta vil blive offentliggjort i andet nummer af De Europæiske Fællesskabers Tidende (C-udgaven) i februar, maj, august og november.
Det Europæiske Center for Udvikling af Erhvervsuddannelse

(1999/C 222/13)

Ved beslutning af 27. juli 1999 har Kommissionen genudnævnt J. van Rens til direktør for Det Europæiske Center for Udvikling af Erhvervsuddannelse for perioden 1. oktober 1999 til 30. september 2004.

Kommissionen har ligeledes taget til efterretning, at CEDEFOP's bestyrelse har besluttet at genudnævne S. Stavrou til vicedirektør for samme periode.
Meddelelse fra Kommissionen inden for rammerne af iværksættelsen af Rådets direktiv 88/378/EØF af 3. maj 1988 om tilnærmelse af medlemsstaternes lovgivning om sikkerhedskrav til legetøj(1)

(1999/C 215/04)

(EØS-relevant tekst)

(Offentliggørelse af titler og referencer på de europæiske harmoniserede standarder i medfør af direktivet)

>TABELPOSITION>

BEMÆRK:

- Oplysninger om hvorvidt standarder er disponible kan fås enten hos de europæiske standardiseringsorganer, eller hos de nationale standardiseringsorganer, hvoraf en liste er vedlagt som bilag til Europa-Parlamentets og Rådets direktiv 98/34/EØF(2), ændret ved Rådets direktiv 98/48/EØF(3).

- Offentliggørelsen af referencerne i EF-Tidende betyder ikke, at standarderne findes på alle fællesskabssprog.

Denne offentliggørelse vedrører ikke den spidsværdi af det C-vægtede lydtrykniveau fra legetøj med knaldhætter, omhandlet i punkt 4.20, litra d), som ikke kan opfylde bestemmelserne i direktiv 88/378/EØF.

(1) EFT L 187 af 16.7.1988.

(2) EFT L 204 af 21.7.1998, s. 37.

(3) EFT L 217 af 5.8.1998, s. 18.
Meddelelse vedrørende ændring af afgørelse 98/682/EF, Euratom om udnævnelse af medlemmer samt af formænd og næstformænd for ekspertgrupperne, som vejleder Kommissionen angående indhold og sigte af nøgleaktionerne inden for forskning og teknologisk udvikling

(1999/C 216/04)

(EØS-relevant tekst)

Ved afgørelse af 26. juli 1999, har Kommissionen besluttet, at fra nævnte dato:

- er de personer, hvis navne er anført i bilag I, som ved afgørelse 98/682/EF, Euratom blev udnævnt til medlemmer af ekspertgrupper nedsat ved afgørelse 98/610/EF, Euratom ikke længere medlemmer af de pågældende grupper

- udnævnes de personer, hvis navne er anført i bilag II, til medlemmer af de ekspertgrupper, der blev nedsat i medfør af afgørelse 98/610/EF, Euratom indtil den 20. november 2000

- udnævnes de personer, hvis navne er anført i bilag III, til formænd eller næstformænd for de ekspertgrupper, der er nævnt i det pågældende bilag

- skal de under punkt 2 og 3 omhandlede personer overholde de betingelser vedrørende medlemmernes uafhængighed og arbejdets fortrolighed, der er anført i bilag III til afgørelse 98/682/EF, Euratom.

BILAG I

>TABELPOSITION>

BILAG II

>TABELPOSITION>

BILAG III

>TABELPOSITION>
Udnævnelse af medlemmer af ekspertudvalget om transit af naturgas gennem de overordnede net, som er nedsat ved Kommissionens afgørelse 95/539/EF(1)

(1999/C 214/03)

(EØS-relevant tekst)

Kommissionen har ved afgørelse af 19. juli 1999 udnævnt følgende nye medlemmer af ekspertudvalget(2) for transit af naturgas gennem de overordnede net:

- George BOUCHARD

Vicedirektør for Gaz de France, Frankrig,

repræsentant for de overordnede naturgasnet i Frankrig

Hr. BOUCHARD afløser hr. LARVOR.

- Cristobal BURGOS

Kontorchef for GD XVII B.3 - Gas, i Kommissionen

Kommissionens repræsentant og formand for udvalget.

Hr. BURGOS afløser hr. LAMBERT.

- Hr. Jacques MAIRE

fbv. generaldirektør for Gaz de France, Frankrig,

repræsentant for Eurogas.

Hr. MAIRE afløser hr. MEANTI.

- Heintz SEGBERS

fhv. administrerende direktør for den tyske gasindustri, Essen, Tyskland,

ekspertudvalgets tekniske ekspert.

Hr. SEGBERS afløser hr. KOTTMANN.

(1) EFT L 304 af 16.12.1995.

(2) En liste over medlemmerne er offentliggjort i EFT C 222 af 31.7.1996, ændret i EFT C 63 af 28.2.1997.
Meddelelse fra Kommissionen om ikrafttrædelse i samhandelen mellem Fællesskabet og Cambodja af bestemmelserne i Kommissionens forordning (EØF) nr. 2454/93, ændret ved forordning (EF) nr. 12/97, vedrørende definition af begrebet "varer med oprindelsesstatus" med henblik på anvendelse af de af Det Europæiske Fællesskab indrømmede toldpræferencer på visse varer fra udviklingslande (regional kumulation af oprindelse for varer fra Sammenslutningen af Stater i Sydøstasien (ASEAN))

(1999/C 216/05)

Kommissionens forordning (EØF) nr. 2454/93(1), ændret ved forordning (EF) nr. 12/97(2), indeholder i artikel 72 ff bestemmelser om regional kumulation inden for rammerne af Fællesskabets oprindelsesregler i forbindelse med den generelle toldpræferenceordning (GSP), og denne kumulation finder bl.a. anvendelse på ASEAN's (Sammenslutningen af Stater i Sydøstasien) medlemslande.

Artikel 72b indeholder bl.a. en bestemmelse om, at medlemslandene af en af de nævnte regionale sammenslutninger via den pågældende regionale sammenslutnings sekretariat skal give tisagn om at overholde GSP-oprindelsesreglerne og yde den fornødne administrative bistand vedrørende oprindelsescertifikater formular A.

Eftersom Cambodja, der blev medlem af ASEAN den 30. april 1999, opfyldte denne forpligtelse, finder bestemmelserne om regional kumulation anvendelse på dette land med virkning fra 1. september 1999.

(1) EFT L 253 af 11.10.1993, s. 1.

(2) EFT L 9 af 13.1.1997, s. 1.
31999Y1019(01)

Meddelelse fra Rådet - Oversigt over udnævnelser foretaget af Rådet (juni, juli, august og september 1999) (det sociale område)



EF-Tidende nr. C 302 af 19/10/1999 s. 0001 - 0001
DEN EUROPÆISKE CENTRALBANKS UDTALELSE

af 9. juli 1999

efter anmodning fra Kommissionen for De Europæiske Fællesskaber om udkast til Kommissionens forordning (EF) om ændring af Rådets forordning (EF) nr. 2214/96 om de harmoniserede forbrugerprisindeksers delindekser

(CON/99/08)

(1999/C 285/09)

1. Den 25. juni 1999 modtog Den Europæiske Centralbank (ECB) en anmodning fra Europa-Kommissionen om en ECB-udtalelse om udkast til Kommissionens forordning (EF) om de harmoniserede forbrugerprisindeksers (HICP'ernes) delindekser (i det følgende benævnt "forordningsudkastet").

2. ECB's kompetence til at afgive udtalelser fremgår af artikel 105, stk. 4, i traktaten om oprettelse af Det Europæiske Fællesskab og artikel 5, stk. 3, i Rådets forordning (EF) nr. 2494/95 af 23. oktober 1995 om harmoniserede forbrugerprisindekser. I henhold til artikel 17.5, første punktum, i forretningsordenen for Den Europæiske Centralbank er denne ECB-udtalelse vedtaget af Styrelsesrådet for ECB.

3. Forordningsudkastet har et dobbelt formål. For det første foretages der i forordningsudkastet en tilpasning af listen over de HICP-delindekser, som skal udarbejdes, indsendes og videreformidles i overensstemmelse med den udvidede dækning af varer og tjenesteydelser i HICP fra december 1999. For det andet opdaterer forordningsudkastet listen over HICP-delindekser i overensstemmelse med den sidste COICOP-version (klassifikation af privat konsum efter formål) af oktober 1998.

4. ECB støtter de af Europa-Kommissionen fremsatte forslag og hilser frigivelsen af yderligere delindekser både inden for det udvidede dækningsområde (sociale tjenesteydelser og forsikring) og inden for det nuværende dækningsområde velkommen. HICP'erne vil følgelig være til større nytte for en detaljeret analyse af prisudviklingen.

5. ECB ønsker at understrege, at det er vigtigt at sikre, at samtlige offentliggjorte HICP'er beregnes tilbage til 1995 i henhold til den nye klassifikation med henblik på at levere sammenlignelige dataserier med tiden.

6. ECB støtter fuldt ud det foreliggende forordningsudkast og gennemførelsen heraf, men vil endvidere gerne understrege, at det er ønskeligt, at HICP-delindekserne udvikles yderligere i fremtiden. I det mindste i nogle af HICP-delindeksernes grupper bør en sådan udvikling medføre, at den nu begrænsede offentliggørelse af detaljer udvides, og at enkelte delindekser forbedres, for eksempel ved at indføre en nøje adskillelse af varer og tjenesteydelser, som er vigtig for analytiske formål.

7. Denne ECB-udtalelse offentliggøres i De Europæiske Fællesskabers Tidende.

Udfærdiget i Frankfurt am Main, den 9. juli 1999.

C. NOYER

Næstformand for ECB
Initiativ fra Republikken Finland med henblik på vedtagelse af Rådets afgørelse om tilpasning af Europol-ansattes vederlag og tillæg

(1999/C 269/01)

RÅDET FOR DEN EUROPÆISKE UNION HAR -

under henvisning til Rådets retsakt af 3. december 1998 om vedtagelse af vedtægten for Europols personale(1), især artikel 44,

under henvisning til Republikken Finlands initiativ,

under henvisning til udtalelse fra Europa-Parlamentet(2),

under henvisning til styrelsesrådets undersøgelse af Europol-ansattes vederlag, og

ud fra følgende betragtninger:

(1) Styrelsesrådet har i sin undersøgelse taget hensyn til ændringer i leveomkostningerne i Haag samt til ændringer af lønningerne for offentligt ansatte i medlemsstaterne samt behovet for nyansættelser i Europol;

(2) denne undersøgelse berettiger til en stigning på 8,5 % af vederlagene for perioden mellem den dato, hvor de oprindelige vederlag blev fastlagt, og den 1. juli 1999;

(3) Rådet træffer på grundlag af denne undersøgelse afgørelse med enstemmighed om tilpasning af Europol-ansattes vederlag og tillæg;

(4) denne tilpasning udelukker ikke yderligere tilpasninger fra den dato, hvor Europol påbegynder sit virke, hvis leveomkostninger i Haag skulle begrunde sådanne tilpasninger -

TRUFFET FØLGENDE AFGØRELSE:

Artikel 1

Med virkning fra 1. juli 1999 foretages følgende ændringer i retsakten af 3. december 1998:

a) tabellen over den månedlige grundløn i artikel 45 affattes således:

>TABELPOSITION>

b) i artikel 59, stk. 3, ændres "1650 NLG" til "1791 NLG"

c) i artikel 59, stk.3, ændres "3300 NLG" til "3581 NLG"

d) i artikel 60, stk. 1, ændres "440 NLG" til "478 NLG"

e) i bilag 5, artikel 2, stk. 1, ændres "460 NLG" til "500 NLG"

f) i bilag 5, artikel 3, stk. 1, ændres "20000 NLG" til "21700 NLG"

g) i bilag 5, artikel 3, stk. 1, ændres "4500 NLG" til "4883 NLG"

h) i bilag 5, artikel 3, stk. 1, ændres "27000 NLG" til "29295 NLG"

i) i bilag 5, artikel 4, stk. 1, ændres "2000 NLG" til "2170 NLG"

j) i bilag 5, artikel 4, stk. 1, ændres "1500 NLG" til "1628 NLG"

k) i bilag 5, artikel 4, stk. 1, ændres "1000 NLG" til "1085 NLG"

l) i bilag 5, artikel 4, stk. 1, ændres "800 NLG" til "868 NLG"

m) i bilag 5, artikel 5, ændres "3000 NLG" til "3255 NLG"

n) i bilag 5, artikel 5, ændres "4000 NLG" til "4340 NLG"

o) i bilag 5, artikel 5, ændres "5000 NLG" til "5425 NLG"

p) i bilag 5, artikel 7, stk. 3, ændres"0,40 NLG" til "0,44 NLG".

Artikel 2

Denne afgørelse offentliggøres i De Europæiske Fællesskabers Tidende.

Artikel 3

Denne afgørelse træder i kraft dagen efter Rådets vedtagelse.

Udfærdiget i ...

På Rådets vegne

...

Formand

(1) EFT C 26 af 30.1.1999, s. 23.

(2) Udtalelse afgivet den ... (endnu ikke offentliggjort i EFT).